Maidhc Cheannabháin

Bhí Maidhc Cheannabháin ar na fíodóirí traidisiúnta deireanacha a bhí ag cleachtadh a cheirde i gConamara Theas. Rugadh agus tógadh ar an Áth Buí, Aille, Indreabhán é, mac le Pádraig Ó Ceannabháin as Ros Muc agus Máire Ní Chonghaile as an Tuairín. Bhí a athair Pádraig ina fhíodóir, agus mhúin sé an cheird do Mháire, ansin d'fhoghlaim Maidhc an cheird ón bheirt acu.  Rinne Maidhc cornaí flainín sna 1950idí go dtí gur dúnadh monarcha snáithe Lydon i nGaillimh.

B'amhránaí sean-nóis den chéad scoth é freisin, cé nár ghlac sé páirt i gcomórtas amhránaíochta riamh.  Bhí sé pósta le Peigín Ní Chéide agus bhí mac agus iníon acu.

 Tagairtí 

Catagóir:Daoine as Contae na Gaillimhe
Catagóir:Fíodóirí